title: Maleixán
text: Malexán (Maleján en castellano) ye un municipio aragonés d'a provincia de Zaragoza, situato en a comarca d'o Campo de Borcha. A suya población ye de 291 habitants (INE 2004), en una superficie de 2,8 km² y una densidat de 103,93 hab/km².
  
  Cheografía 
  Ye situau en a depresión d'Ebro cerca de la Uecha, en a marguin ezquierda.
  
  Toponimia 
  Bells autors creyen que lo suyo nombre provién de l'arabe milexia ("tierra roya"). En un texto de 1167 sale como Malaxán.
  
  Historia 
  En os suyos orichens, en epoca islamica, Maleixán estió una almunia dependient de Borcha.
  En 1122 Alifonso I conquirió Borcha y pasó a Aragón quedando asinas Maleixán baixo dominio reyal.
  En 1205 lo rei Pero II la entregó a Bernat Tutallano, abat d'o monesterio de Santa María de Rocamador (Francia). Manimenos, pocos meses dimpués, estió vendida a lo monesterio de Veruela a lo que perteneixió per quasi dos sieglos dica que en 1407 l'abat de Veruela la vendió a Chuan de Moncayo per 60.000 sueldos chaqueses. 
  A suya filla, Serena de Moncayo, vendió lo lugar a Bernat d'as Foyas en 1464.
  En 1482 o lugar estió vendiu a Dionis Coscón per 95.000 sueldos chaqueses.
  Manimenos, Borcha consideró per muitas anyadas a Maleixán como un d'os suyos vicos, provocando numerosos conflitos y pleitos con os sinyors de Maleixán.
  En 1610 se decretó la expulsión d'os moriscos d'a Corona d'Aragón provocando una grieu despoblación en o lugar a causa que yera la suya población mayoritaria.
  Con a caita de l'Antigo Rechimen, en primerías d'o sieglo XIX, Maleixán pasó a constituyir-se como un municipio autonomo sin depender de garra sinyor u de Borcha.
  
  Parla 
  Se i conservan bellas palabras aragonesas como carrera, barda (barza en aragonés común), l'emplego d'o deminutivo -er en bellas palabras rater, y o chenero femenino d'o río de la Uecha.
  
  Demografía
  
  Administración
  
  Reparto de concellers
  
  Alcaldes
  
  Puestos d'intrés 
   Ilesia de Nuestra Sinyora d'a Vesitación.
   Palacio d'os sinyors d'o lugar, con un escudo de Dionis Coscón.
  
  Fiestas 
   Primer domingo de mayo.
   Segundo sabado de agosto.
   Santa Barbara, 4-6 d'aviento.
  
  Referencias
  
  Enrastes externos 
   www.malejan.com
   http://mimosa.pntic.mec.es/~lnavar2/